hippocrates-et-corpus-hippocraticum.de-affectionibus-interioribus 49
49 . Ἄλλο παχύ · γίνεται μὲν ἀπὸ φλέγματος σαπέντος · τῷδε δὲ δῆλον γίνεται , ὅτι σαπρόν ἐστιν , ἐρεύγεται γὰρ ἀπ’ αὐτοῦ ἔχον τὴν ὀσμὴν , ὁκοῖόν περ ῥαφανῖδας φαγόντος . Ἄρχεται δὲ γίνεσθαι τὸ τοιοῦτον νόσημα ἀπὸ τῶν σκελέων , εἶτ’ ἀπὸ τουτέων ἄνεισιν ἐς τὴν κοιλίην , καὶ ὁκόταν ἐν τῇ κοιλίῃ στῇ , αὖθις ἀνατρέχει πρὸς τὰ σπλάγχνα , καὶ ὁκόταν ἐπὶ τούτοισι στῇ , μύζει καὶ ἔμετον ἄγει , ἅμα καὶ λάπην ὀξείην ὑπόσαπρον , καὶ ὁκόταν ἀπεμέσῃ , οὐκ ἔχει ἑωυτόν · ἔπειτα ἀπορίη πρὸς τοῖσι σπλάγχνοισιν , ἐνίοτε δὲ καὶ ἐς τὴν κεφαλὴν ἐξαπίνης ὀδύνη στηρίζει ὀξείη · καὶ τοῖσιν ὠσὶν ὀξέως ἀκούειν οὐ δύναται αὐδὲ τοῖσιν ὀφθαλμοῖσιν ὁρῇν ὑπὸ τοῦ βάρεος · ἱδρώς τε πολλὸς καταχέεται κάκοδμος , μάλιστα μὲν ἢν ἡ ὀδύνη ἔχῃ , καταχέεται δὲ καὶ ἢν ἡ ὀδύνη ᾖ καὶ λωφᾷ , καὶ τῆς νυκτὸς μάλιστα · ἡ δὲ χροιὴ αὐτοῦ ἰκτερώδης δείκνυται . Αὕτη ἡ νοῦσος τῆς προτέρης ἧσσον μικρῷ θανατώδης . Τοῦτον , ὁκόταν οὕτως ἔχῃ , καθαίρειν τὴν κοιλίην , κάτω μὲν τῷ ἱππόφεῳ , ἄνω δὲ τῷ ἐλλεβόρῳ , καὶ τὴν κεφαλὴν καθαίρειν τῷ τετραγώνῳ · καὶ ὁκόταν ὑπὸ τοῦ ἐλλεβόρου κεκαθαρμένος ᾖ , τῇ ὑστεραίῃ ὀνείῳ ἑφθῷ γάλακτι ὑποκαθαίρειν , τῇ δὲ τρίτῃ αἰγείῳ ἑφθῷ , ὡσαύτως δὴ καὶ τῇ τετάρτῃ καὶ τῇ πέμπτῃ · εἴκοσι δὲ ἄλλας ἡμέρας διδόναι ὠμὸν γάλα βόειον , εἴτε καὶ αἴγειον , τρίτον μέρος μελικρήτου παραμίσγων , πινέτω δὲ τοῦ γάλακτος χοέα · μετὰ δὲ τὴν κάθαρσιν τὴν κάτω τῶν φαρμάκων τὰ αὐτὰ προσφέρειν , ἃ καὶ τοῖσιν ὑπὸ ὑδέρου κατεχομένοισι · τὸν δὲ λοιπὸν χρόνον , ὁκόταν τὸ γάλα πίνῃ , δειπνεέτω ἄρτον ἔξοπτον , ὄψον δε ἐχέτω ἐν ἰχθύσι μὲν σκορπίον ἢ καλλιώνυμον ἢ κόκκυγα ἢ ῥίνης τέμαχος ἑφθὸν ἐν ἀρτύμασιν , ἐν κρέασι δὲ οἰὸς ἢ ἀλεκτρυόνος νεοσούς · ταῦτα ἑφθά · οἶνον δὲ πινέτω λευκὸν , ἢν ξυμφέρῃ , ἢν δὲ μὴ , μέλανα αὐστηρόν · εἶτα περιπατεέτω μετὰ τὸ φαγεῖν , ὅκως ἂν μὴ ῥιγώσῃ . Τούτῳ ἢν μὲν οὖν ξυμφέρῃ , τὰ σιτία διδόναι , ἢν δὲ μὴ ξυμφέρῃ , ῥοφήματα διδόναι πτισάνης ἢ κέγχρου . Ταύτῃ τῇ νούσῳ ἢν τριήκοντα ἡμέρας παρέλθῃ ὁ νοσέων , ὑγιαίνεται · αὗται γὰρ κρίνουσιν , ἢν θανάσιμος ἢ μή · ἡ δὲ νοῦσος χαλεπή .
Lemmas: 49 . ἄλλος παχύς · γίγνομαι μέν ἀπό φλέγμα σήπω · ὅδε δέ δῆλος γίγνομαι , ὅτι σαπρός εἰμί , ἐρεύγομαι γάρ ἀπό αὐτός ἔχω ὁ ὀσμή , ὁποῖος περ ῥαφανίς ἐσθίω . ἄρχω δέ γίγνομαι ὁ τοιοῦτος νόσημα ἀπό ὁ σκέλος , εἶτα ἀπό οὗτος ἀνέρχομαι εἰς ὁ κοιλία , καί ὁπόταν ἐν ὁ κοιλία στάζω , αὖθις ἀνατρέχω πρός ὁ σπλάγχνον , καί ὁπόταν ἐπί οὗτος στάζω , μύζω καί ἔμετος ἄγω , ἅμα καί λάπη ὀξεῖος ὑπόσαπρος , καί ὁπόταν ἀπεμέω , οὐ ἔχω ἑαυτοῦ · ἔπειτα ἀπορία πρός ὁ σπλάγχνον , ἐνίοτε δέ καί εἰς ὁ κεφαλή ἐξαπίνης ὀδύνη στηρίζω οὀξύς · καί ὁ οὖς ὀξύς ἀκούω οὐ δύναμαι αὐδέ ὁ ὀφθαλμός ὁράω ὑπό ὁ βάρος · ἱδρώς τε πολύς καταχέω κάκοδμος , μάλα μέν ἐάν ὁ ὀδύνη ἔχω , καταχέω δέ καί ἐάν ὁ ὀδύνη εἰμί καί λωφάω , καί ὁ νύξ μάλα · ὁ δέ χροιά αὐτός ἰκτερώδης δείκνυμι . οὗτος ὁ νόσος ὁ πρότερος ἥσσων μικρός θανατώδης . οὗτος , ὁπόταν οὕτως ἔχω , καθαίρω ὁ κοιλία , κάτω μέν ὁ ἱππόφεον , ἄνω δέ ὁ ἑλλέβορος , καί ὁ κεφαλή καθαίρω ὁ τετράγωνος · καί ὁπόταν ὑπό ὁ ἑλλέβορος καθαρ́νω εἰμί , ὁ ὑστεραῖος ὀνεῖον ἑφθός γάλα ὑποκαθαίρω , ὁ δέ τρίτος αἴγειος ἑφθός , ὡσαύτως δή καί ὁ τέταρτος καί ὁ πέμπτος · εἴκοσι δέ ἄλλος ἡμέρα δίδωμι ὠμός γάλα βόειος , εἴτε καί αἴγειος , τρίτος μέρος μελίκρητον παραμείγνυμι , πίνω δέ ὁ γάλα χοεύς · μετά δέ ὁ κάθαρσις ὁ κάτω ὁ φάρμακον ὁ αὐτός προσφέρω , ὅς καί ὁ ὑπό ὕδερος κατέχω · ὁ δέ λοιπός χρόνος , ὁπόταν ὁ γάλα πίνω , δειπνέω ἄρτος ἔξοπτος , ὄψον ε ἔχω ἐν ἰχθῦς μέν σκορπίος ἤ καλλιώνυμος ἤ κόκκυξ ἤ ῥίνη τέμαχος ἑφθός ἐν ἄρτυμα , ἐν κρέας δέ ὄις ἤ ἀλεκτρυών νεοσός · οὗτος ἑφθός · οἶνος δέ πίνω λευκός , ἐάν συμφέρω , ἐάν δέ μή , μέλας αὐστηρός · εἶτα περιπατέω μετά ὁ ἐσθίω , ὅπως ἄν μή ῥιγόω . οὗτος ἐάν μέν οὖν συμφέρω , ὁ σιτίον δίδωμι , ἐάν δέ μή συμφέρω , ῥόφημα δίδωμι πτισάνη ἤ κέγχρος . οὗτος ὁ νόσος ἐάν τριάκοντα ἡμέρα παρέρχομαι ὁ νοσέω , ὑγιαίνω · οὗτος γάρ κρίνω , ἐάν θανάσιμος ἤ μή · ὁ δέ νόσος χαλεπός .